ปจด.มาวันที่10มค.เริ่มกินยาคุมแผงแรกวันที่17มค.มีเพศสัมพันธ์วันที่23มค.และวันที่25มค.โดยการหลั่งนอกแต่เริ่มไม่แน่ใจเลยกินยาคุมฉุกเฉินวันที่26มค.ประมาณ68ชม.หลังจากมีเพศสัมพันธ์ครั้งแรก ระหว่างนั้นก็กินยาคุมรายเดือนปกติทุกวัน อยากทราบว่ามีสิทธิ์จะท้องมากน้อยแค่ไหน และยาคุมฉุกเฉินจะไปลดประสิทธิภาพยาคุมแบบปกติจริงมั้ยคะ
สวัสดีค่ะ ยาคุมกำเนิดแบบแผงรายเดือนนั้นเป็นวิธีการคุมกำเนิดแบบใช้ฮอร์โมนที่ได้ประสิทธิภาพดี ถ้ากินอย่างถูกต้อง คือกินทุกวัน คลาดเคลื่อนวันละไม่เกิน 3 ชั่วโมง โดยควรเริ่มกินในช่วงที่แน่ใจว่าไม่ได้ตั้งครรภ์ก็คือในช่วง 5 วันแรกที่มีประจำเดือน หากรับประทานในช่วงอื่นของเดือนอาจจะต้องกินให้ติดต่อกัน 7 วันก่อนจึงจะมีเพศสัมพันธ์แบบไม่ป้องกันได้ดังนั้นถ้าไม่ถึง 7 วัันแล้วมีเพศสัมพันธ์ ก็อาจมีข้อบ่งชี้ในการใช้ยาคุมฉุกเฉิน ภายใน 72 ชั่วโมงหลังมีเพศสัมพันธ์ ซึ่งยาจะมีประสิทธิภาพประมาณ 80-90% และกินยาคุมแบบแผงต่อไปตามปกติดังนั้นโอกาสตั้งครรภ์มีน้อยค่ะแนะนำให้สังเกตประจำเดือนในรอบถัดไปว่ามาตามปกติหรือไม่ หากมาช้ากว่า 35 วัน ควรไปพบสูตินรีแพทย์หรือลองซื้อชุดตรวจการตั้งครรภ์มาตรวจเองเบื้องต้น และถ้าจะมีเพศสัมพันธ์ควรจะป้องกันไว้ก่อนเช่นใช้ยาคุมแบบแผง หรือฉีดยาคุม หรือฝังยาคุม หรือป้องกันขณะมีเพศสัมพันธ์ด้วยการใช้ถุงยางอนามัยค่ะ ไม่แนะนำให้ใช้ยาคุมฉุกเฉินบ่อยๆเพราะประสิทธิภาพต่ำกว่าวิธีอื่นและทำให้ประจำเดือนคลาดเคลื่อนได้มาก